Stephenson: The Ettrick Shepherd 



DONALD M'DONALD 



My name it is Donald M'Donald, 



I live in the Hielands sae grand; 

 I hae follow'd our banner, and will do, 



Wherever my Maker has land. 

 When rankit amang the blue bonnets, 



Nae danger can fear me ava; 

 I ken that my brethren around me 

 Are either to conquer or fa'. 

 Brogues an* brochen an' a', 

 Brochen an' brogues an' a'; 

 An' is nae her very weel aff, 

 Wi' her brogues an' brochen an' a'? 



MOGGY AND ME 



Oh wha are sae happy as me an' my Moggy? 



Oh wha are sae happy as Moggy an' me? 

 We're baith turnin' auld, an' our walth is soon tauld, 



But contentment bides aye in our cottage sae wee. 

 She toils a' the day when I'm out wi' the hirsel, 



An' chants to the bairns while I sing on the brae ; 

 An' aye her blithe smile welcomes me frae my toil. 



When down the glen I come weary an' wae. 



POOR LITTLE JESSIE 



Oh, what gart me greet when I parted wi' Willie, 



While at his guid fortune ilk ane was so fain? 

 The neighbors upbraidit an' said it was silly, 



When I was sae soon to see Willie again. 

 He gae me his hand as we gaed to the river. 



For oh, he was aye a kind brother to me; 

 Right sair was my heart from my Willie to sever, 



And saut was the dew-drop that smartit my e'e. 



CAMERON'S WELCOME HAME 



Oh strike your harp, my Mary, 



Its loudest, liveliest key. 

 An' join the sounding correi 



In its wild melody; 

 For burn, an' breeze, an' billow, 



Their sangs are a' the same. 

 And every waving willow 



Soughs "Cameron's welcome hame." 



